nibzard/narodne-novine-full-text-markdown huggingface dataset:
### NN 104/2022 (9.9.2022.), Odluka o isplati novčanog primanja nezaposlenim osobama radi ublažavanja posljedica porasta cijena

VLADA REPUBLIKE HRVATSKE

1525

Na temelju članaka 1. i 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ODLUKU

O ISPLATI NOVČANOG PRIMANJA NEZAPOSLENIM OSOBAMA RADI UBLAŽAVANJA POSLJEDICA PORASTA CIJENA

I.

Ovom Odlukom uređuje se isplata novčanog primanja osobama prijavljenim u evidenciju nezaposlenih osoba Hrvatskog zavoda za zapošljavanje radi ublažavanja posljedica porasta cijena u iznosu i pod uvjetima koji se uređuju ovom Odlukom.

II.

Novčano primanje neće se isplatiti osobi koja je prijavljena u evidenciju nezaposlenih osoba Hrvatskog zavoda za zapošljavanje i koja je korisnik zajamčene minimalne naknade te osobi koja se prijavila u evidenciju nezaposlenih osoba Hrvatskog zavoda za zapošljavanje po prestanku radnog odnosa njezinom voljom ili krivnjom.

III.

Novčano primanje iznosi 250,00 kuna mjesečno i isplaćuje se za listopad, studeni i prosinac 2022. godine.

IV.

Novčano primanje isplatit će se osobi koja je prijavljena u evidenciju nezaposlenih osoba Hrvatskog zavoda za zapošljavanje na dan 1. rujna 2022.

V.

Novčano primanje u skladu s ovom Odlukom isplatit će se osobi koja je prijavljena u evidenciju nezaposlenih osoba Hrvatskog zavoda za zapošljavanje u mjesecu koji slijedi nakon mjeseca za koji je ispunila uvjete za isplatu.

VI.

Ako se naknadno utvrdi da osoba nije imala uvjete za prijavu u evidenciju nezaposlenih osoba Hrvatskog zavoda za zapošljavanje dužna je radi stjecanja bez osnove vratiti isplaćeno novčano primanje.

VII.

Na novčano primanje ne plaća se porez na dohodak sukladno članku 9. stavku 1. točki 20. Zakona o porezu na dohodak (»Narodne novine«, br. 115/16., 106/18., 121/19., 32/20. i 138/20.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20. i 120/21.).

Novčano primanje ne može biti predmet ovrhe.

VIII.

Sredstva za provedbu ove Odluke osigurat će se u Državnom proračunu Republike Hrvatske za 2022. godinu i projekcijama za 2023. i 2024. godinu, na poziciji Hrvatskog zavoda za zapošljavanje, na Aktivnosti A689014 Naknade nezaposlenima.

IX.

Za provedbu ove Odluke zadužuje se Hrvatski zavod za zapošljavanje.

X.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/353

Urbroj: 50301-05/27-22-2

Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak o pomoći poljoprivrednim proizvođačima radi poremećaja na tržištu u 2022. godini

VLADA REPUBLIKE HRVATSKE

1533

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Radi ublažavanja posljedica poremećaja na tržištu i prirodnih nepogoda koje su pogodile Republiku Hrvatsku, uzrokujući porast troškova primarne poljoprivredne proizvodnje i gubitak prinosa poljoprivrednih kultura u 2022. godini, Vlada Republike Hrvatske osigurat će pomoć poljoprivrednim proizvođačima.

2. Zadužuje se Ministarstvo poljoprivrede da u skladu s člankom 39. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske i 52/21.) izradi Program potpore poljoprivrednim proizvođačima radi poremećaja na tržištu u 2022. godini.

3. Zadužuje se Ministarstvo poljoprivrede da u 2023. godini za provedbu Programa iz točke 2. ovoga Zaključka osigura potrebna sredstva.

4. Ovaj Zaključak objavit će se u »Narodnim novinama«.

Klasa: 022-03/22-07/317
 Urbroj: 50301-05/31-22-3
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s izmjenom Pravilnika o porezu na dohodak radi povećanja iznosa neoporezivih primitaka

VLADA REPUBLIKE HRVATSKE

1527

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Zadužuje se ministar financija da donese Pravilnik o izmjenama Pravilnika o porezu na dohodak kojim će se povećati iznosi neoporezivih primitaka propisanih Pravilnikom o porezu na dohodak (»Narodne novine«, br. 10/17., 128/17., 106/18., 1/19., 80/19., 1/20., 74/20. i 1/21.), kako slijedi:

– prigodne nagrade s 3.000,00 kuna na 5.000,00 kuna godišnje

– novčane nagrade za radne rezultate i drugi oblici dodatnog nagrađivanja radnika s 5.000,00 kuna na 7.500,00 kuna godišnje

– dar djetetu do 15 godina starosti s 600,00 kuna na 1.000,00 kuna godišnje

– dar u naravi s 600,00 kuna na 1.000,00 kuna godišnje

– novčane paušalne naknade za podmirivanje troškova prehrane radnika s 5.000,00 kuna na 6.000,00 kuna godišnje

– naknade za korištenje privatnog automobila u službene svrhe s 2,00 kn/km na 3,00 kn/km

– otpremnine prilikom odlaska u mirovinu s 8.000,00 kuna na 10.000,00 kuna.

2. Ovaj Zaključak objavit će se u »Narodnim novinama«.

Klasa: 022-03/22-07/319

Urbroj: 50301-05/16-22-3

Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s mjerom potpore za kompenzaciju rasta cijena energenata u sektorima prerade poljoprivrednih proizvoda

VLADA REPUBLIKE HRVATSKE

1531

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Zadužuje se Ministarstvo poljoprivrede da u skladu s Komunikacijom Komisije Privremeni okvir za mjere državne potpore u kriznim situacijama za potporu gospodarstvu nakon ruske agresije na Ukrajinu (SL C 131 I, 24. 3. 2022.) i Komunikacijom Komisije Izmjena privremenog okvira za mjere državne potpore u kriznim situacijama za potporu gospodarstvu nakon ruske agresije na Ukrajinu (SL C 280, 21. 7. 2022.) provede aktivnosti s ciljem osiguravanja provedbe mjere potpore za kompenzaciju rasta cijene energenata u sektorima prerade poljoprivrednih proizvoda.

2. Zadužuje se Ministarstvo poljoprivrede da za provedbu aktivnosti iz točke 1. ovoga Zaključka osigura potrebna sredstva.

3. Ovaj Zaključak objavit će se u »Narodnim novinama«.

Klasa: 022-03/22-07/315
 Urbroj: 50301-05/31-22-2
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s mjerom potpore sektoru ribarstva i akvakulture kao pomoć uslijed poremećaja tržišta uzrokovanog agresivnim ratom Rusije protiv Ukrajine i njegovim učincima na lanac opskrbe proizvodima ribarstva i akvakulture

VLADA REPUBLIKE HRVATSKE

1532

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16,. 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. Zadužuje se Ministarstvo poljoprivrede da provodi mjeru potpore iz članka 68. stavka 3. Uredbe (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006, (EZ) br. 791/2007 i Uredbe (EU) br. 1255/2011 Europskog parlamenta i Vijeća (SL L 149, 20. 5. 2014.) kako je posljednji put izmijenjena Uredbom (EU) 2022/1278 Europskog parlamenta i Vijeća od 18. srpnja 2022. o izmjeni Uredbe (EU) br. 508/2014 u pogledu posebnih mjera za ublažavanje posljedica agresivnog rata Rusije protiv Ukrajine na ribolovne aktivnosti i za ublažavanje učinaka poremećaja tržišta uzrokovanog tim agresivnim ratom na lanac opskrbe proizvodima ribarstva i akvakulture (SL L 195, 22. 7. 2022.).

2. Mjera potpore iz točke 1. ovoga Zaključka dodjeljuje se kao pomoć subjektima u sektoru ribarstva i akvakulture za izgubljeni prihod i dodatne troškove koji su nastali zbog poremećaja tržišta uzrokovanog agresivnim ratom Rusije protiv Ukrajine i njegovim učincima na lanac opskrbe proizvodima ribarstva i akvakulture.

3. Mjera potpore iz točke 1. ovoga Zaključka provodi se u okviru Operativnog programa za pomorstvo i ribarstvo Republike Hrvatske za programsko razdoblje 2014. – 2020. i financira se u ukupnom iznosu od 400.000.000,00 kuna. Financijska sredstva osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu, s razdjela Ministarstva poljoprivrede, Aktivnosti A828057 – Operativni program ribarstva.

4. Ovaj Zaključak objavit će se u »Narodnim novinama«.

Klasa: 022-03/22-07/316
 Urbroj: 50301-05/31-22-3
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Zaključak u vezi s pomoći potrebitim građanima u snabdijevanju ogrjevnim drvom

VLADA REPUBLIKE HRVATSKE

1530

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ZAKLJUČAK

1. U svrhu pomoći građanima u snabdijevanju ogrjevnim drvom društvo Hrvatske šume d.o.o. će doprinijeti na način da za krajnje kupce iz kategorije kućanstvo odobri dodatni popust od 15 %, za razdoblje do 1. travnja 2023.

2. Korisnici zajamčene minimalne naknade koji se griju na ogrjevno drvo imaju prioritet u snabdijevanju.

3. Zadužuje se Ministarstvo rada, mirovinskoga sustava, obitelji i socijalne politike da dostavi društvu Hrvatske šume d.o.o. podatke o korisnicima prava iz sustava socijalne skrbi, u roku od 15 dana od dana donošenja ovoga Zaključka.

4. Zadužuje se Ministarstvo poljoprivrede za praćenje provedbe mjere pomoći iz ovoga Zaključka.

5. Ovaj Zaključak objavit će se u »Narodnim novinama«.

Klasa: 022-03/22-07/325
 Urbroj: 50301-05/31-22-2
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 104/2022 (9.9.2022.), Odluka o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata

VLADA REPUBLIKE HRVATSKE

1523

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 8. rujna 2022. donijela

ODLUKU

O ISPLATI JEDNOKRATNOG NOVČANOG PRIMANJA KORISNICIMA DOPLATKA ZA DJECU RADI UBLAŽAVANJA POSLJEDICA PORASTA CIJENA ENERGENATA

I.

Ovom Odlukom uređuje se isplata jednokratnog novčanog primanja korisnicima doplatka za djecu ostvarenog u Republici Hrvatskoj, radi ublažavanja posljedica porasta cijena energenata.

II.

Jednokratno novčano primanje iz točke I. ove Odluke isplatit će se korisnicima doplatka za djecu iz točke I. ove Odluke koji su zatečeni u isplati doplatka za djecu u mjesecu rujnu 2022.

Iznos jednokratnog novčanog primanja iz stavka 1. ove točke određuje se na sljedeći način:

|  |  |
| --- | --- |
| Broj djece po korisniku | Iznos jednokratnog novčanog primanja |
| 1 dijete | 300,00 kuna |
| 2 djeteta | 500,00 kuna |
| 3 djeteta | 700,00 kuna |
| 4 djeteta | 900,00 kuna |
| 5 djece i više | 1.100,00 kuna |

III.

Jednokratno novčano primanje pripada i korisnicima kojima su postupci ostvarivanja prava na doplatak za djecu u tijeku, a pravo na isplatu doplatka za djecu bude im priznato do dana 30. rujna 2022.

IV.

Jednokratno novčano primanje korisnicima iz točke II. ove Odluke isplatit će se u mjesecu listopadu 2022., a korisnicima iz točke III. ove Odluke isplatit će se u mjesecu prosincu 2022.

V.

Ako se naknadno utvrdi nepripadnost prava na isplatu doplatka za djecu, korisnik je dužan vratiti isplaćeno jednokratno novčano primanje.

VI.

Jednokratno novčano primanje utvrđeno ovom Odlukom ne smatra se dohotkom sukladno članku 11. stavku 13. Pravilnika o porezu na dohodak (»Narodne novine«, br. 10/17., 128/17., 106/18., 1/19., 80/19., 1/20., 74/20. i 1/21.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 86/06., 150/08., 71/10., 53/20. i 120/21.).

Jednokratno novčano primanje utvrđeno ovom Odlukom ne može biti predmet ovrhe.

VII.

Financijska sredstva za provedbu ove Odluke osigurana su u državnom proračunu Republike Hrvatske, unutar Razdjela 086 Ministarstvo rada, mirovinskoga sustava, obitelji i socijalne politike, Glave 08620 Hrvatski zavod za mirovinsko osiguranje.

VIII.

Za provedbu ove Odluke zadužuje se Hrvatski zavod za mirovinsko osiguranje.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/358
 Urbroj: 50301-04/25-22-5
 Zagreb, 8. rujna 2022.

Predsjednik
 mr. sc. Andrej Plenković, v. r.
### NN 106/2022 (14.9.2022.), Rješenje o dodjeli naziva »Referentni centar Ministarstva zdravstva za minimalno invazivnu kirurgiju kolona, rektuma i anorektalne regije« Klinici za kirurgiju Kliničkog bolničkog centra Rijeka

Ministarstvo zdravstva

1556

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Rijeka, sa sjedištem u Zagrebu, Krešimirova 42, OIB: 40237608715 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za kirurgiju Kliničkog bolničkog centra Rijeka »Referentnim centrom Ministarstva zdravstva za minimalno invazivnu kirurgiju kolona, rektuma i anorektalne regije«.

2. Naziv »Referentni centar Ministarstva zdravstva za minimalno invazivnu kirurgiju kolona, rektuma i anorektalne regije« dodjeljuje se na vrijeme od pet godina.

Klasa: UP/I-510-01/20-01/48
 Urbroj: 534-07-2-2/4-22-11
 Zagreb, 11. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 106/2022 (14.9.2022.), Indeks proizvođačkih cijena industrijskih proizvoda na domaćem tržištu u kolovozu 2022.

Državni zavod za statistiku

1561

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U KOLOVOZU 2022.

Indeks proizvođačkih cijena industrijskih proizvoda na domaćem tržištu u kolovozu 2022. u odnosu na srpanj 2022. iznosi 100,5.

Klasa: 954-01/22-01/01
 Urbroj: 555-01-05-03-01-22-18
 Zagreb, 8. rujna 2022.

Glavna ravnateljica
 Lidija Brković, v. r.
### NN 106/2022 (14.9.2022.), Odluka o katastarskoj izmjeri na području Grada Samobora za k.o. Rakovica

DRŽAVNA GEODETSKA UPRAVA

1558

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA SAMOBORA ZA k.o. RAKOVICA

I.

U svrhu izrade katastra nekretnina i obnove zemljišne knjige na području Grada Samobora za k.o. Rakovica provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačko društvo Cadcom d.o.o., XI. Trokut 5, Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkog društva Cadcom d.o.o., XI. Trokut 5, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području Grada Samobora za k.o. Rakovica dužni su do 7. travnja 2023. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelji prava na zemljištu pisanim se putem pozivaju na obilježavanje granica zemljišta.

VI.

Državna geodetska uprava – Područni ured za katastar Zagreb, Odjel za katastar nekretnina Samobor i trgovačko društvo Cadcom d.o.o., XI. Trokut 5, Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koje se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/04
 Urbroj: 541-04-01-2/5-22-18
 Zagreb, 2. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 106/2022 (14.9.2022.), Odluka o katastarskoj izmjeri na području Općine Promina za k.o. Suknovci

Državna geodetska uprava

1557

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE PROMINA ZA k.o. SUKNOVCI

I.

U svrhu izrade katastra nekretnina i obnove zemljišne knjige na području Općine Promina za k.o. Suknovci provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačka društva (zajednica ponuditelja) Geomatika d.o.o., Ulica bana Jelačića 30, Trilj, Geoanda d.o.o., Petrovaradinska 1b, Zagreb, i Geodetska mjerenja d.o.o., Ante Starčevića 7, Šibenik.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkih društava Geomatika d.o.o., Ulica bana Jelačića 30, Trilj, Geoanda d.o.o., Petrovaradinska 1b, Zagreb i Geodetska mjerenja d.o.o., Ante Starčevića 7, Šibenik, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području Općine Promina za k.o. Suknovci dužni su do 1. prosinca 2022. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelji prava na zemljištu pisanim se putem pozivaju na obilježavanje granica zemljišta.

VI.

Državna geodetska uprava – Područni ured za katastar Šibenik, Odjel za katastar nekretnina Drniš i trgovačka društva Geomatika d.o.o., Ulica bana Jelačića 30, Trilj, Geoanda d.o.o., Petrovaradinska 1b, Zagreb, i Geodetska mjerenja d.o.o., Ante Starčevića 7, Šibenik, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koje se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/09
 Urbroj: 541-04-01-01/2-22-27
 Zagreb, 6. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 106/2022 (14.9.2022.), Odluka o katastarskoj izmjeri na području Općine Bedekovčina za k.o. Komor

DRŽAVNA GEODETSKA UPRAVA

1560

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE BEDEKOVČINA ZA k.o. KOMOR

I.

U svrhu izrade katastra nekretnina i obnove zemljišne knjige na području Općine Bedekovčina za k.o. Komor provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačka društva (zajednica ponuditelja) Geoprojekt d.o.o. Borongajska cesta 81 A, Zagreb, Geo Grupa d.o.o., Savska cesta 144a, Zagreb i GEO-GAUSS d.o.o., Ulica hrvatskih branitelja 1, Čakovec.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkih društava Geoprojekt d.o.o. Borongajska cesta 81 A, Zagreb, Geo Grupa d.o.o., Savska cesta 144a, Zagreb i GEO-GAUSS d.o.o., Ulica hrvatskih branitelja 1, Čakovec, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području Općine Bedekovčina za k.o. Komor dužni su do 2. svibnja 2023. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelji prava na zemljištu pisanim se putem pozivaju na obilježavanje granica zemljišta.

VI.

Državna geodetska uprava – Područni ured za katastar Krapina, Odjel za katastar nekretnina Zabok i trgovačka društava Geoprojekt d.o.o. Borongajska cesta 81 A, Zagreb, Geo Grupa d.o.o., Savska cesta 144a, Zagreb i GEO-GAUSS d.o.o., Ulica hrvatskih branitelja 1, Čakovec, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koje se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/08
 Urbroj: 541-04-01-2/5-22-31
 Zagreb, 6. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 106/2022 (14.9.2022.), Odluka o katastarskoj izmjeri na području Grada Paga za dijelove k.o. Pag, k.o. Povljana i k.o. Dinjiška

DRŽAVNA GEODETSKA UPRAVA

1559

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA PAGA ZA DIJELOVE k.o. PAG, k.o. POVLJANA I k.o. DINJIŠKA

I.

U svrhu izrade katastra nekretnina i obnove zemljišne knjige na području Grada Paga za dijelove k.o. Pag, k.o. Povljana i k.o. Dinjiška provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačka društva (zajednica ponuditelja) Geodetski zavod Rijeka d.o.o., Dr. F. Kresnika 33, Rijeka, Zavod za fotogrametriju d.d., Borongajska cesta 71, Zagreb i Geomodeling d.o.o., Ilica 191f, Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkih društava Geodetski zavod Rijeka d.o.o., Dr. F. Kresnika 33, Rijeka, Zavod za fotogrametriju d.d., Borongajska cesta 71, Zagreb i Geomodeling d.o.o., Ilica 191f, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području Grada Paga za dijelove k.o. Pag, k.o. Povljana i k.o. Dinjiška dužni su do 5. prosinca 2022. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelji prava na zemljištu pisanim se putem pozivaju na obilježavanje granica zemljišta.

VI.

Državna geodetska uprava – Područni ured za katastar Zadar, Odjel za katastar nekretnina Pag i trgovačka društva Geodetski zavod Rijeka d.o.o., Dr. F. Kresnika 33, Rijeka, Zavod za fotogrametriju d.d., Borongajska cesta 71, Zagreb i Geomodeling d.o.o., Ilica 191f, Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koje se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/01
 Urbroj: 541-04-01-01/2-22-33
 Zagreb, 6. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 106/2022 (14.9.2022.), Rješenje o imenovanju ravnatelja Uprave za regionalni razvoj u Ministarstvu regionalnoga razvoja i fondova Europske unije

VLADA REPUBLIKE HRVATSKE

1550

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 8. rujna 2022. donijela

RJEŠENJE

O IMENOVANJU RAVNATELJA UPRAVE ZA REGIONALNI RAZVOJ U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se IVAN BOTA ravnateljem Uprave za regionalni razvoj u Ministarstvu regionalnoga razvoja i fondova Europske unije, na razdoblje od četiri godine.

Klasa: UP/I 080-02/22-01/67

Urbroj: 50301-15/28-22-02

Zagreb, 8. rujna 2022.

Predsjednik
 mr. sc. Andrej Plenković, v. r.
### NN 106/2022 (14.9.2022.), Rješenje o razrješenju i imenovanju predsjednika i članova Upravnog vijeća Državne ergele Đakovo i Lipik

VLADA REPUBLIKE HRVATSKE

1551

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 5. stavka 3. Uredbe o Državnoj ergeli Đakovo i Lipik (»Narodne novine«, broj 26/21.), Vlada Republike Hrvatske je na sjednici održanoj 8. rujna 2022. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANOVA UPRAVNOG VIJEĆA DRŽAVNE ERGELE ĐAKOVO I LIPIK

1. Razrješuje se dr. sc. ZDRAVKO BARAĆ dužnosti predsjednika Upravnog vijeća Državne ergele Đakovo i Lipik, zbog isteka mandata.

Razrješuju se dužnosti članovi Upravnog vijeća Državne ergele Đakovo i Lipik, zbog isteka mandata:

– KATARINA GLAZER

– DAVOR PAŠALIĆ

– JOSIP TOMIČIĆ.

2. Imenuje se dr. sc. ZDRAVKO BARAĆ predsjednikom Upravnog vijeća Državne ergele Đakovo i Lipik.

Za članove Upravnog vijeća Državne ergele Đakovo i Lipik, imenuju se:

– KATARINA GLAZER

– DAVOR PAŠALIĆ

– DARIO RAIĆ.

Klasa: 080-02/22-02/77

Urbroj: 50301-15/28-22-02

Zagreb, 8. rujna 2022.

Predsjednik
 mr. sc. Andrej Plenković, v. r.
### NN 107/2022 (16.9.2022.), Odluka o raspisivanju prijevremenih izbora za općinskog načelnika Općine Suhopolje

VLADA REPUBLIKE HRVATSKE

1570

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 14. rujna 2022. donijela

ODLUKU

O RASPISIVANJU PRIJEVREMENIH IZBORA ZA OPĆINSKOG NAČELNIKA OPĆINE SUHOPOLJE

I.

Raspisuju se prijevremeni izbori za općinskog načelnika Općine Suhopolje.

II.

Za dan provedbe izbora određuje se nedjelja, 23. listopada 2022.

III.

Ova Odluka objavit će se u »Narodnim novinama«, a stupa na snagu 22. rujna 2022.

Klasa: 022-03/22-04/349
 Urbroj: 50301-21/32-22-2
 Zagreb, 14. rujna 2022.

Predsjednik
 mr. sc. Andrej Plenković, v. r.
### NN 107/2022 (16.9.2022.), Odluka o katastarskoj izmjeri na području Općine Proložac za k.o. Postranje

DRŽAVNA GEODETSKA UPRAVA

1577

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE PROLOŽAC ZA k.o. POSTRANJE

I.

U svrhu izrade katastra nekretnina i obnove zemljišne knjige na području Općine Proložac za k.o. Postranje provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačka društva (zajednica ponuditelja) Aces d.o.o., Antuna Barca 7c, Zadar, Geodetski zavod d.d. Split, Ruđera Boškovića 20, Split i Geoprem d.o.o., Trg Lava Mirskog 1, Osijek.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkih društava Aces d.o.o., Antuna Barca 7c, Zadar, Geodetski zavod d.d. Split, Ruđera Boškovića 20, Split i Geoprem d.o.o., Trg Lava Mirskog 1, Osijek, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području Općine Proložac za k.o. Postranje dužni su do 1. veljače 2023. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelji prava na zemljištu pisanim se putem pozivaju na obilježavanje granica zemljišta.

VI.

Državna geodetska uprava – Područni ured za katastar Split, Ispostava za katastar nekretnina Imotski i trgovačka društva Aces d.o.o., Antuna Barca 7c, Zadar, Geodetski zavod d.d. Split, Ruđera Boškovića 20, Split i Geoprem d.o.o., Trg Lava Mirskog 1, Osijek, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koje se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/10
 Urbroj: 541-04-01-02/2-22-28
 Zagreb, 9. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 107/2022 (16.9.2022.), Odluka o katastarskoj izmjeri na području Grada Ploča za dijelove k.o. Pasičina i k.o. Plina – naselje Staševica

DRŽAVNA GEODETSKA UPRAVA

1576

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA PLOČA ZA DIJELOVE k.o. PASIČINA I k.o. PLINA – NASELJE STAŠEVICA

I.

U svrhu izrade katastra nekretnina i obnove zemljišne knjige na području Grada Ploča za dijelove k.o. Pasičina i k.o. Plina – naselje Staševica provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačko društvo Geodetski zavod Split d.d., Ruđera Boškovića 20, Split.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkog društava Geodetski zavod Split d.d., Ruđera Boškovića 20, Split, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području Grada Ploča za dijelove k.o. Pasičina i k.o. Plina – naselje Staševica dužni su do 1. prosinca 2022. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelji prava na zemljištu pisanim se putem pozivaju na obilježavanje granica zemljišta.

VI.

Državna geodetska uprava – Područni ured za katastar Dubrovnik, Ispostava za katastar nekretnina Ploče i trgovačko društvo Geodetski zavod Split d.d., Ruđera Boškovića 20, Split, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koje se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/05
 Urbroj: 541-04-01-02/2-22-37
 Zagreb, 7. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 107/2022 (16.9.2022.), Odluka o katastarskoj izmjeri na području Općine Legrad za katastarsku općinu Veliki Otok

Državna geodetska uprava

1575

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE LEGRAD ZA KATASTARSKU OPĆINU VELIKI OTOK

I.

Na području Općine Legrad za katastarsku općinu Veliki Otok provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačka društva: Geodist d.o.o., Ede Murtića 8, Zagreb i Metra d.o.o., Ferde Rusana 2A, Bjelovar.

III.

U obavljanju poslova katastra nekretnina službenici Državne geodetske uprave i zaposlenici trgovačkih društava: Geodist d.o.o., Ede Murtića 8, Zagreb i Metra d.o.o., Ferde Rusana 2A, Bjelovar, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 1. ožujka 2023. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Koprivnica i trgovačka društva: Geodist d.o.o., Ede Murtića 8, Zagreb i Metra d.o.o., Ferde Rusana 2A, Bjelovar, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/22-04/06
 Urbroj: 541-04-01-01/5-22-23
 Zagreb, 5. rujna 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 107/2022 (16.9.2022.), Odluka o određivanju tijela i osoba ovlaštenih za pokretanje postupka za zaštitu kolektivnih interesa i prava potrošača

VLADA REPUBLIKE HRVATSKE

1569

Na temelju članka 115. stavaka 5. i 6. Zakona o zaštiti potrošača (»Narodne novine«, broj 19/22.), Vlada Republike Hrvatske je na sjednici održanoj 14. rujna 2022. donijela

ODLUKU

O ODREĐIVANJU TIJELA I OSOBA OVLAŠTENIH ZA POKRETANJE POSTUPKA ZA ZAŠTITU KOLEKTIVNIH INTERESA I PRAVA POTROŠAČA

I.

Ovom Odlukom određuju se tijela i osobe ovlaštene za pokretanje postupka za zaštitu kolektivnih interesa i prava potrošača.

II.

Tijela i osobe ovlaštene za pokretanje postupka pred trgovačkim sudom za zaštitu kolektivnih interesa i prava potrošača jesu:

1. Ministarstvo gospodarstva i održivog razvoja

2. Ministarstvo financija

3. Ministarstvo mora, prometa i infrastrukture

4. Ministarstvo zdravstva

5. Agencija za elektroničke medije

6. Hrvatska regulatorna agencija za mrežne djelatnosti

7. Udruga Potrošački centar

8. Udruga za zaštitu potrošača Bjelovarsko-bilogorske županije

9. Udruga za zaštitu potrošača »Međimurski potrošač«

10. Potrošačica – društvo za zaštitu potrošačica i potrošača Hrvatske

11. Franak ‒ udruga za zaštitu potrošača korisnika financijskih usluga

12. Društvo potrošača Međimurja

13. Udruga za zaštitu prava potrošača »Splitski potrošač« ‒ Split

14. Razvojna organizacija zaštite potrošača

15. »Potrošač« – Društvo za zaštitu potrošača Hrvatske

16. Unija potrošača Hrvatske

17. Hrvatska udruga za zaštitu potrošača.

III.

Tijela i osobe iz točke II. ove Odluke određuju se se i za pokretanje postupka za zaštitu kolektivnih interesa i prava potrošača pred nadležnim tijelom pojedine države članice Europske unije.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/22-04/343

Urbroj: 50301-05/16-22-4

Zagreb,14. rujna 2022.

Predsjednik
 mr. sc. Andrej Plenković, v. r.
### NN 107/2022 (16.9.2022.), Odluka o pokretanju postupka pregovora o sklapanju dodatka Kolektivnom ugovor u za državne službenike i namještenike i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

1567

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 14. rujna 2022. donijela

ODLUKU

O POKRETANJU POSTUPKA PREGOVORA O SKLAPANJU DODATKA KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Kolektivnom ugovoru za državne službenike i namještenike (»Narodne novine«, broj 56/22.).

II.

U pregovarački odbor Vlade Republike Hrvatske za pregovore o sklapanju dodatka Kolektivnom ugovoru za državne službenike i namještenike iz točke I. ove Odluke imenuju se:

– Marin Piletić, ministar rada, mirovinskoga sustava, obitelji i socijalne politike, predsjednik

– dr. sc. Davor Božinović, potpredsjednik Vlade Republike Hrvatske i ministar unutarnjih poslova, član

– dr. sc. Marko Primorac, ministar financija, član

– dr. sc. Ivan Malenica, ministar pravosuđa i uprave, član

– dr. sc. Mario Banožić, ministar obrane, član.

III.

Za zamjenike članova pregovaračkoga odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Sanda Šimić Petrinjak, Ministarstvo unutarnjih poslova

– Stipe Župan, Ministarstvo financija

– Olga Plazibat Novosel, Ministarstvo pravosuđa i uprave

– Branko Hrg, Ministarstvo obrane.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/368

Urbroj: 50301-05/16-22-2

Zagreb, 14. rujna 2022.

Predsjednik
 mr. sc. Andrej Plenković, v. r.
### NN 107/2022 (16.9.2022.), Odluka o pokretanju postupka pregovora o sklapanju dodatka Temeljnom kolektivnom ugovoru za službenike i namještenike u javnim službama i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1568

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 14. rujna 2022. donijela

ODLUKU

O POKRETANJU POSTUPKA PREGOVORA O SKLAPANJU DODATKA TEMELJNOM KOLEKTIVNOM UGOVORU ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Temeljnom kolektivnom ugovoru za službenike i namještenike u javnim službama (»Narodne novine«, broj 56/22.).

II.

U pregovarački odbor Vlade Republike Hrvatske za pregovore o sklapanju dodatka Temeljnom kolektivnom ugovoru za službenike i namještenike u javnim službama iz točke I. ove Odluke imenuju se:

– Marin Piletić, ministar rada, mirovinskoga sustava, obitelji i socijalne politike, predsjednik

– dr. sc. Marko Primorac, ministar financija, član

– dr. sc. Vili Beroš, dr. med., ministar zdravstva, član

– dr. sc. Radovan Fuchs, ministar znanosti i obrazovanja, član

– dr. sc. Ivan Malenica, ministar pravosuđa i uprave, član

– dr. sc. Nina Obuljen Koržinek, ministrica kulture i medija, članica.

III.

Za zamjenike članova pregovaračkoga odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Stipe Župan, Ministarstvo financija

– Tomislav Dulibić, Ministarstvo zdravstva

– Stipe Mamić, Ministarstvo znanosti i obrazovanja

– Olga Plazibat Novosel, Ministarstvo pravosuđa i uprave

– dr. sc. Ivica Poljičak, Ministarstvo kulture i medija.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/369

Urbroj: 50301-04/04-22-2

Zagreb, 14. rujna 2022.

Predsjednik
 mr. sc. Andrej Plenković, v. r.
### NN 107/2022 (16.9.2022.), Odluka o izmjeni Odluke o autorizaciji plovila za ribolov igluna (Xiphias gladius) u 2022. godini

MINISTARSTVO POLJOPRIVREDE

1574

Na temelju članka 15. stavka 3. Zakona o morskom ribarstvu (»Narodne novine«, br. 62/17 i 14/19) i članka 5. stavka 1. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 39/18, 35/19, 37/20, 30/21, 57/21 i 46/22), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA RIBOLOV IGLUNA (Xiphias gladius)
 U 2022. GODINI

I.

U točki III. Odluke o autorizaciji plovila za ribolov igluna (Xiphias gladius) u 2022. godini (»Narodne novine«, br. 53/22, 61/22 i 81/22) redak u tablici pod rednim brojem 10. mijenja se i glasi:

|  |  |  |
| --- | --- | --- |
| 10. | HRV000002739 | 241427-RŠ |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/22-01/71

Urbroj: 525-12/718-22-7

Zagreb, 7. rujna 2022.

Ministrica poljoprivrede
 Marija Vučković, v. r.
### NN 108/2022 (19.9.2022.), Odluka o iznosu tarifnih stavki za prihvat i otpremu ukapljenog prirodnog plina

HRVATSKA ENERGETSKA REGULATORNA AGENCIJA

1595

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na 30. sjednici Upravnog vijeća održanoj 14. rujna 2022. donijela

ODLUKU

O IZNOSU TARIFNIH STAVKI ZA PRIHVAT I OTPREMU UKAPLJENOG PRIRODNOG PLINA

I.

Tarifne stavke prema Metodologiji utvrđivanja iznosa tarifnih stavki za prihvat i otpremu ukapljenog prirodnog plina (»Narodne novine«, broj 48/18 i 79/20), za energetski subjekt LNG Hrvatska d.o.o., Radnička cesta 80, Zagreb, za prvo regulacijsko razdoblje 1. listopada 2022. – 31. prosinca 2025., iznose kako slijedi:

|  |  |  |  |  |  |  |
| --- | --- | --- | --- | --- | --- | --- |
| Oznaka tarifne stavke | Naziv tarifne stavke | Tarifne stavke za godine regulacijskog razdoblja  – bez PDV-a | | | | Mjerna jedinica |
| T+1 | T+2 | T+3 | T+4 |
| 1. 10.  – 31. 12. 2022. | 2023. | 2024. | 2025. |
| TUPP | Tarifna stavka za prihvat i otpremu UPP-a | 1,05 | 1,05 | 1,05 | 1,05 | EUR/MWh |

II.

Iznosi tarifnih stavki za prihvat i otpremu ukapljenog prirodnog plina iz točke I. ove Odluke izraženi su pri gornjoj ogrjevnoj vrijednosti Hg.

III.

Danom stupanja na snagu ove Odluke prestaje važiti Odluka o iznosu tarifnih stavki za prihvat i otpremu ukapljenog prirodnog plina (»Narodne novine«, broj 144/20).

IV.

Ova Odluka objavit će se u »Narodnim novinama«, a stupa na snagu 1. listopada 2022. godine.

Klasa: 391-35/22-01/35
 Urbroj: 371-04-22-2
 Zagreb, 14. rujna 2022.

Predsjednik Upravnog vijeća
 mr. sc. Danijel Žamboki, v. r.
### NN 108/2022 (19.9.2022.), Odluka o iznosu tarifnih stavki za skladištenje plina

HRVATSKA ENERGETSKA REGULATORNA AGENCIJA

1597

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na 30. sjednici Upravnog vijeća održanoj 14. rujna 2022. donijela

ODLUKU

O IZNOSU TARIFNIH STAVKI ZA SKLADIŠTENJE PLINA

I.

Tarifne stavke prema Metodologiji utvrđivanja iznosa tarifnih stavki za skladištenje plina (»Narodne novine«, broj 48/18), za energetski subjekt PODZEMNO SKLADIŠTE PLINA d.o.o. za skladištenje plina, Veslačka 2 – 4, Zagreb, za treće regulacijsko razdoblje 1. listopada 2022. – 31. prosinca 2026., iznose kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke za godine regulacijskog razdoblja  - bez PDV-a | | | | | Mjerna jedinica |
| T | T+1 | T+2 | T+3 | T+4 |
| 1. 10.  – 31. 12. 2022. | 2023. | 2024. | 2025. | 2026. |
| Tarifne stavke za ugovoreni standardni paket skladišnog kapaciteta na godišnjoj razini | TSBU | Tarifna stavka za standardni paket skladišnog kapaciteta | 1.232.692 (163.606) | 1.261.419 (167.419) | 1.290.815 (171.321) | 1.320.897 (175.313) | 1.351.679 (179.399) | HRK/SBU  (EUR/SBU) |
| Tarifne stavke za ugovorene pojedinačne stalne usluge na godišnjoj razini | TS,UTIS | Tarifna stavka za stalni kapacitet utiskivanja | 0,9003 (0,1195) | 0,9212 (0,1223) | 0,9427 (0,1251) | 0,9647 (0,1280) | 0,9872 (0,1310) | HRK/kWh/dan  (EUR/kWh/dan) |
| TS,POV | Tarifna stavka za stalni kapacitet povlačenja | 0,7202 (0,0956) | 0,7370 (0,0978) | 0,7542 (0,1001) | 0,7717 (0,1024) | 0,7897 (0,1048) | HRK/kWh/dan  (EUR/kWh/dan) |
| TS,RV | Tarifna stavka za stalni radni volumen | 0,0181 (0,0024) | 0,0185 (0,0025) | 0,0190 (0,0025) | 0,0194 (0,0026) | 0,0198 (0,0026) | HRK/kWh  (EUR/kWh) |
| Tarifna stavka za ugovorene pojedinačne prekidive usluge na dnevnoj razini | TP,UTIS | Tarifna stavka za prekidivi nenominirani kapacitet utiskivanja | 0,0074 (0,0010) | 0,0075 (0,0010) | 0,0077 (0,0010) | 0,0079 (0,0010) | 0,0081 (0,0011) | HRK/kWh/dan  (EUR/kWh/dan) |
| TP,POV | Tarifna stavka za prekidivi nenominirani kapacitet povlačenja | 0,0059 (0,0008) | 0,0060 (0,0008) | 0,0062 (0,0008) | 0,0063 (0,0008) | 0,0065 (0,0009) | HRK/kWh/dan  (EUR/kWh/dan) |

II.

Iznosi tarifnih stavki za skladištenje plina iz točke I. ove Odluke izraženi su pri gornjoj ogrjevnoj vrijednosti Hg.

III.

Iznosi tarifnih stavki za skladištenje plina iz točke I. ove Odluke iskazani su dvojno u kunama i eurima uz primjenu fiksnog tečaja konverzije 7,53450 kuna za jedan euro.

IV.

Danom stupanja na snagu ove Odluke prestaje važiti Odluka o iznosu tarifnih stavki za skladištenje plina (»Narodne novine«, broj 36/22).

V.

Ova Odluka objavit će se u »Narodnim novinama«, a stupa na snagu 1. listopada 2022. godine.

Klasa: 391-35/22-01/30
 Urbroj: 371-04-22-2
 Zagreb, 14. rujna 2022.

Predsjednik Upravnog vijeća
 mr. sc. Danijel Žamboki, v. r.